سید یوسف رضا گیلانی توہین عدالت مقدمہ

قومی مفاہمت فرمان 2007ء کلعدم ہو جانے کے بعد عدالت عظمیٰ نے وفاقی حکومت کو حکم دیا کہ زرداری کے خلاف سوئس عدالتوں میں زیر سماعت مقدمات کو رکوانے کا فیصلہ واپس لیتے ہوئے دوبارہ مقدمات کھولنے کی درخواست سؤئس احکام کو لکھی جائے۔ وزیر اعظم یوسف رضا گیلانی دو سال ٹال مٹول سے کام لیتا رہا حتٰی کہ عدالت عظمیٰ نے اسے توہین عدالت پر طلب کر لیا جہاں اس کے وکیل نے موقف اختیار کیا کہ زرداری کو بطور صدر استشنی حاصل ہے جو عدالت نے مسترد کر دیا۔
13 فروری 2012ء کو عدالت نے گیلانی پر توہین عدالت کی فرد جرم عائد کر دی۔
گیلانی کی وکالت چودھری اعتزاز احسن نے کی۔ اعتزاز نے دلائل میں کہا کہ منصفین اس مقدمہ کی سماعت نہ کریں کیونکہ پہلے وہ اس سے متعلقہ مقدمہ کی سماعت کر چکے ہیں۔ کچھ دنوں کے لیے اعتزاز نے اپنی بیماری کا بہانہ کیا۔ اس کے بعد کہا کہ اس مقدمہ کی سماعت عدالت عظمیٰ کی بجائے عدالت عالی میں ہونی چاہیے۔

 مجرم 
26 اپریل 2012ء کو عدالت نے گیلانی کو توہین عدالت پر 30 سیکنڈ کی سزا سنائی اور اس طرح گیلانی مجرم قرار پایا۔
مئی 2012ء میں عدالت نے 71 صفحات پر مشتمل تفصیلی فیصلہ جاری کیا جو مَحکمہ کے سربراہ منصف ناصر الملک نے تحریر کیا۔
منصف آصف سید خان کھوسہ نے فیصلہ کے اضافی نوٹ میں "توہین عدالت" کی تشریح کرتے ہوئے لکھا:

 پارلیمان 
بطور مکلم پارلیمان فہمیدہ مرزا نے عدالت عظمیٰ کا فیصلہ نظر انداز کرتے ہوئے بیان دیا کہ اپنی سیاسی جماعت کے مجرم وزیر اعظم گیلانی کے خلاف انتظابی کارروائی کے لیے مقدمہ انتخابی لجنہ کو بھیجنے کا سوال ہی پید نہیں ہوتا۔
اس کے بعد گیلانی نے عدالت عظمیٰ کے فیصلہ کے خلاف عدالت میں استدعا نہ کرنے کا فیصلہ کیا۔

 نااہل اور معزول 
فہمیدہ مرزا کے فیصلہ کو تحریک انصاف نے عدالت عظمیٰ میں اعتراض کر دیا۔ اعتزاز احسن نے دلائل دیتے ہوئے کہا کہ سزا ہونے کے باوجود وزیر اعظم قیدخانے سے بھی وزارت کے فرائض انجام دے سکتا ہے۔
عدالت نے مقدمے کے فیصلہ
میں لکھا کہ سزا کے بعد گیلانی پارلیمان کی رکنیت سے نااہل ہو چکا ہے اور اس طرح وزیر اعظم نہیں رہ سکتا۔ انتخابی محکمہ کو عدالت نے ہدایت کی اس کی معزولی کا حکم جاری کرے جو فیصلے کے چند گھنٹہ بعد جاری کر دیا گیا کہ گیلانی 26 اپریل 2012ء سے معزول سمجھا جائے۔
اس طرح گیلانی اور اس کی 63 ارکان کابینہ برطرف ہوئے اور برطرفی 26 اپریل سے لاگو سمجھی گئی۔

 بیرونی روابط 
 حیف وہ قوم

زمرہ:عدالتی مقدمات